
Auctore  Jacobo  Orr. 


AN  hoc  tentamine  quaedam  de  Scrofula  scribere 
volo,  quoniam  morbus  est,  qui  multa  praemia  iis 
tramites  ejus  occultos  indagantibus  promittit. 
Nec  in  animo  est  theorias  novas,  quod  quidem 
difficillimum  esset,  proferre,  nec  remedia  inusi¬ 
tata  proponere,  nam  quae  medicamenta  non  ali¬ 
quando  adversus  hoc  vitium  adhibita  sunt  ?  Certe 

tamen  mihi  persuasum  habeo,  studium  huic  morbo 
tam  incerto  et  tam  multas  formas  sese  induenti 
impensum,  nonnihil  fructus  relaturum. 

De  hujus  mali  origine,  sicut  de  aliis  bene  mul¬ 
tis,  nil  quidem  compertum  habemus.  Hippo¬ 
cratem  certe  non  latuit,  qui  et  in  Aphorisma- 
tis  *,  et  in  libro  De  Tumoribus,  de  tumoribus 
scrofulosis  loquitur.  Ab  hoc  tempore  ad  nos  us¬ 
que,  multi  de  symptomatis,  de  indole,  et  de  me¬ 
dicamentis  scripserunt.  Multa  tamen  adhuc  la¬ 
tent,  et  fortasse  in  saecula  latebunt. 

Diu  inter  morbos  labe  haereditaria  deductos 
recensita  est,  et  sine  dubio,  prognatos  parenti¬ 
bus  hoc  vitio  male  imbutis,  quam  alios  majoribus 
sanis  gaudentes,  saepius  afficit.  Non  tamen  id¬ 
circo  negandum  est,  multos  scrofula  misere  cor¬ 
reptos,  praesertim  hoc  in  coelo  mutabili,  a  genere 
quantum  sciri  potest  sano  ortum  duxisse.  Labes 
haereditaria,  secundum  plurimos,  tantum  sibi  vult, 
homines  affectionibus  quibusdam  laborantes,  se¬ 
minia  quaedam  vel  proclivitatem  liberis  tradere, 
unde  venit  hos  a  causis  levioribus  eodem  morbo 


*  Hippocrat.  Aph.  iii.  26, 

detineri.  Multi  quoque  quorum  parentes  hic 
morbus  teterrimus  detinuerat,  cursi  ad  diaetam, 
coelum,  exercitationem,  vestimentum,  munditiem, 
excretiones  et  alia  hujusmodi  adhibita,  vitam  sine 
ullo  a  struma  incommodo  transierunt ;  et  iionne 
sperandum  est  hos  prolem  robustiorem  genituros 
esse,  quam  si  morbus  ipsos  multum  affecerat? 
Nec  quidem  mirandum  est  si,  ut  Doctor  Gre¬ 
gor  y  docet,  in  mente  teneamus  quot  avi  atavique 
cuique  fuerunt,  nullum  his  in  regionibus  existere 
a  scrofulae  principiis  omnino  vacuum.  Hinc  fa¬ 
cile  patebit  nihil  ad  morbum  formandum  deesse, 

nisi  causae  excitantes  satis  valentes.  Omnibus 

*  | 

probe  notum  est,  multos  quorum  et  parentes  et 
avi  et  atavi,  quantum  a  majoribus  ore  tenus  tra¬ 
ditum  est,  sani  erant,  strumis  vexari.  Hinc  nihili 
erit  sive  in  sententiam  illorum,  qui  proclivitatem 
in  scrofulam  liberis  a  parentibus  tradi  putant, 
sive  illorum,  qui  omnino  negant,  eamus. 

Nullus,  quantum  mihi  notum  est,  quomodo 
scrofula  a  parente  ad  prolem  defertur,  vel  quo¬ 
modo  per  longum  tempus  latet,  in  posteros  mise¬ 
ros  nec  opinantes  impetum  factura,  ostendere  co¬ 
natus  est.  Doctor  Thomson  jure  dicit,  litem 


DE  SCROFULA. 


4 

• 

potius  de  verbis,  quam  de  re  esse.  Minime  ne« 
gatur  saepius  iis  parente  scrofuloso  prognatis  acci¬ 
dere,  quod  hi  ad  labem  haereditariam,  illi  ad  quan- 
dam  systematis  fabricam,  debilem,  mollem,  in 
morbos  multos  proclivem,  attribuunt.  Non  om¬ 
nino  certe  inter  hos  convenit,  sed  parvi  est  tam 
tiliam  litem  componere. 

Priusquam  scrofula  ullam  corporis  partem  ten- 
taverit,  proclivitatem  in  morbum  saepe  ostendunt 
cutis  mollis  et  nitida ;  genae  colore  rubro  perfusae ; 
facies  plena,  rotunda ;  oculi  albidi ;  pupillae  am¬ 
plae  ;  capilli  molles,  albidi  vel  flavi ;  venae  amplae 
vel  potius  tumidae;  constitutio  totius  corporis 
mollior.  Corpus,  quanquam  nitidum  et  pingue 
videtur,  flaccidum  est  et  debile.  Labium  supe¬ 
rius  et  columna  nasi  saepe  prius  tument,  quam  mor¬ 
bus  sese  aperte  ostendit.  Phalanges  digitorum 
ultimae  nonnullis  tumidiores,  et  abdomen  plenius 
et  aequo  durius.  Temperamento  sanguineo  prae¬ 
ditos  saepips  afficit,  quamvis  nec  colori  nec  tem¬ 
peramento  parcit. 

Nonnulli  hoc  morbo  intra  primum  aetatis  an¬ 
num  afficiuntur,  sed  secundum  inter  et  decimum, 
plerumque  impetum  primum  facit.  Multi  ab  hoc 

ad  pubertatis  tempus  usque,  primo  patiuntur, 
pauci  tantum  post  annos  puberes,  nonnullis  ho¬ 
rum,  quos  phthisis  pulmonalis  e  medio  deducit, 
exceptis* 

In  historia  scrofulas  tradenda,  ordinem  symp¬ 
tomatum  usitatiorem  sequi  sat  erit.  Limites 
hujus  libelli,  varios  accessionis  modos,  et  organa 
omnia  quae  afficit,  et  ordinem  quo  afficiuntur,  di¬ 
cere,  etiam  si  scirem,  non  sinunt. 

Inter  symptomata  prima,  quando  a  teneris  an¬ 
nis  incipit,  saepissime  sese  profert  abdomen  tumi¬ 
dum,  cum  alvo  multum  mutabili,  nunc  astricta, 
nunc  laxa,  labii  superioris  et  columnae  nasi  tumor 
pluribus  adest.  Appetitus  cibi  varius  est,  sae¬ 
pius  augetur;  manuum  et  pedum  digiti  tu- 
ment.  His  interdum  conjungitur  Ophthalmia 
tarsi.  Glandulae  pone  aures  et  infra  maxillam  se 
auctas  ostendunt,  cutis  in  rugas  multas  pendentes 
cogitur,  et  tandem  parvulus  lenta  morte  confici¬ 
tur.  Glandulae  colli  conglobatae  perraro  ante 
alias  partes  afficiuntur,  saepius  tamen  quam  aliae 
glandulae  externae  laborant.  Aliquando  in  variis 
corporis  externi  partibus,  subito  tument,  brevi 

perstant,  et  cito  recedunt.  Multo  tamen  saepius 
tumor  gradatim  incipit,  et  lente  augescit ;  alia  in¬ 
flammationis  signa,  scilicet  rubor,  et  dolor,  cum 
calore,  adsunt.  Ruboris  quidem  minimum,  dolor 
praecipue  pressu  facto  percipitur,  et  calor  auctus 
interdum  etiam  thermometrum  fallit.  Haec  symp¬ 
tomata  in  aestate  et  autumno  mitiora  fiunt,  cum 
frigore  tamen  redeunt,  nec  fortasse  omnino  absce¬ 
dunt,  donec  in  ulcera  mali  moris  desiverint.  Non- 
nunquam  cito  in  suppurationem  tendunt,  plurimi 
tamen  hebetes  et  segnes  sunt,  et  annos  duos  plures- 
ve  perstant.  Sensim  mole  augentur,  et  dolorem 
graviorem  excitant,  tegumenta  tenuiora  reddun¬ 
tur,  et  fluctuatio  digitis  est  percipienda,  cuticula 
rumpitur,  et  ulcus  informe  provenite  Huic  ad¬ 
sunt  labia  livida,  ad  aciem  fortasse  pallida,  saepe 
splendentia,  denticulata.  Pus  tenue,  sero  simile, 
massulis  albis  coaguli  lactis  speciem  prae  se  feren¬ 
tibus  refertum,  et  postea  sanies  foeda,  vel  humor 
acris  effunditur.  Huic  non  nisi  longum  post  tem¬ 
pus,  idque  difficillime,  inducitur  cicatrix  tenuis, 
livida,  irregularis,  et  a  causis  perlevibus  ulcus  re¬ 
novatur.  Crustae  nonnunquam  tegunt,  his  vero 
solutis,  cicatrix  inducta  invenitur.  Ossa  quoque 

interdum  laborant.  Rachitis  saepe  oritur  in  sero- 
fulosis;  plerosque  inter  mensem  nonum  et  annum 
tertium  adoritur.  Inter  omnes  convenit  hy- 
darthrum,  qui  artus  majores  infestat,  iis  hac 
diathesi  imbutis  accidere.  Hoc  clare  patet  a 
strumarum  signis  in  aliis  partibus,  sed  praecipue 
a  natura  puris  serosi  et  coagulis  referti.  Scrofula 
haud  raro  sese  sub  specie  morbi  coxarii,  in  ju¬ 
nioribus  profert.  Interdum  materiam  cartilagi¬ 
nosam,  ut  in  morbo  spinali,  afficit.  Spina  ven¬ 
tosa,  secundum  Wiseman,  est  scrofulae  et  nul¬ 
lius  alius  morbi  species.  Tumores  talum  et  cubi¬ 
tum  circumjacentes,  in  scrofulosis  nonnullis  sese 
exhibent. 

Glandulae  lymphaticae  minime  semper  in  primo 
morbi  impetu,  tumoribus  detinentur.  Plerum¬ 
que,  morbo  progrediente,  afficiuntur.  Doctor 
Thomson  pauca  tantum  exempla  glandularum 
corporis  externarum,  sine  affectione  alicujus  par¬ 
tis  internas  praecedente  correptarum,  mente  tenet. 
Huic  quidem  Professori,  scrofulam  perraro  glandu¬ 
las  ante  alias  [partes  tentare,  verisimillimum  vi¬ 
detur. 

A 

Glandulae  mesentericae  inter  prima  hoc  morbo 
laborare  videntur :  hoc  tamen  vitium,  Aber- 

nethy  et  Carmichael  auctoribus,  a  cibis  in 
ventriculo  male  concoctis  plerumque  oritur.  Glan¬ 
dulae  per  quas  humor  a  partibus  affectis  transii, 
in  quaciinque  corporis  regione  positae,  tandem 
morbo  tentantur.  Colli  glandulae,  et  quae  pone 
aures  locum  tenent,  utpote  quae  coelo  vario  objec¬ 
tantur,  prae  aliis  corripiuntur. 

Membranae  mucosae  interdum  scrofula  afficiun¬ 
tur,  ut  in  naribus,  vesica  urinaria.  Doctor  Bail- 
lie  massam  albidam  materiae  scrofulosae  pone 
peritonaeum  saepius  vidit.  Omentum  quoque  in 
massam  talem  mutatum  invenit. 

Membranae  synoviam  secernentes,  eodem  fere 
modo  saepe  detinentur,  ut  in  hydarthro ;  postea 
partes  vicinae,  ligamenta,  cartilagines,  et  ossa. 
Hydrocephalus  acutus  scrofulosos  plerumque  in¬ 
vadit,  tumores  scrofulosi  his  in  cerebro  saepe  inve¬ 
niuntur.  Ophthalmia  tarsi  scrofulosos,  aliquando 
juvenes,  plerumque  senes,  detinet.  Caligo  et  ul¬ 
cera  corneae  interdum  inde  proveniunt.  In  juve¬ 
nibus,  tympani  membranam  ita  afficit,  ut  surdi 
tandem  evadunt.  Tales  aurium  morbi,  secun¬ 
dum  Doctorem  Thomson,  saepe  in  eandem  gen¬ 
tem  grassantur. 

Pulmones  tuberculis  saepe  stipantur.  Haec  al¬ 
bida  et  duriuscula,  pisi  quasi  forma  et  magnitu¬ 
dine,  in  materia  cellulari #,  non  a  glandulis  morbo 
laborantibus,  oriuntur.  Nullas  enim  glandulae  in 
membrana  cellulari,  quae  cellulas  aeriferas  inter¬ 
venit,  oculis  obviam  eunt,  nec  tubercula  inveniun¬ 
tur  per  trachaeae  ramos,  ubi  folliculi  mucosi  locum 
tenent.  Haec  corpuscula  primo  minima,  grada- 
tim  augent  et  coalescunt,  tandem  pus  continent. 
Plures  hujusmodi  tumores  concreti  abscessum  for¬ 
mant.  Circa  tubercula  cellulae  aera  continentes 
comprimuntur,  via  ab  abscessu  fit  per  bronchos  et 

vasa  multa ;  hinc  sputum  purulentum  sanguine 

* 

tinctum.  Partes  abscessum  circumjacentes,  in¬ 
troitum  et  exitum  aeri  liberum  relinquunt,  nisi 
forte  tubercula  multa  impediunt.  Hi  abscessus 
portiones  pulmonum  supremas  occupant,  et  per 
stethoscopium  a  Hennec  inventum  indicantur. 

In  hepate  tubercula  varii  generis  vidit  Doctor 
Baillie  ;  plura  scrofulae  indolem  ostenderunt. 
Lienem,  renes,  capsulas  suprarenales,  glandulam 
prostatam,  vesiculas  seminales,  testes,  ovaria,  scro- 


*  Vide  Stare,  Opera,  p.  £6.,  et  Baillie. 

B  * 

fula  capta  vidit.  Tumores  ejusdem  generis  matri 
durae  et  matri  piae  adhaerentes,  et  quoque  in  peri¬ 
cardio  et  in  pharynge,  et  quidem  in  glandulis  ab¬ 
sorbentibus  per  totum  corpus,  invenit. 

Hoc  vitium  ad  Cacheociarum  Classem,  et  Or¬ 
dinem  Impetigenum ,  a  celeb.  Cullen  relatum 
est.  His  verbis  definitur :  M  Glandularum  con¬ 
globatarum  praesertim  in  collo  tumores,  labium 
superius  et  columna  nasi  tumida,  facies  florida, 
cutis  laevis.”  Haec  definitio  species  omnes  mi¬ 
nime  complectitur,  nam  glandulae  conglobatae  nec 
solae,  saepe  nec  primae  ut  supra  diximus,  afficiun¬ 
tur.  Sauvages,  Linnjeus,  Vogelius  et  Sa- 
garus,  eosdem  fines  huic  morbo  statuerunt.  Nec 
multum  quidem  mirandum  est,  si  in  mentem  re¬ 
vocamus  quam  mutabilis  sit  Scrofula,  et  quam 
multas  induat  formas. 

Diagnosis  plerumque  facillime,  interdum  vix 
institui  potest. 

Phlegmone  rubore  vivido,  dolore  saepe  pulsatili 
et  graviore,  dignoscitur  ;  citius  in  apostema  abit ; 
postea  puris  et  abscessus  indole  facile  sejungitur. 

Scirrhus,  tumor  scrofuloso  durior,  indolens. 

saepe  dolore  lancinante  stipatur,  lente  quoque  in 
ulcus  abit,  sed  minus  mobilis  est ;  glandulas  con¬ 
glomeratas  primo  invadit ;  variis  anni  tempesta¬ 
tibus  nullo  modo  afficitur ;  perraro  juniores  ten- 
tat ;  cutis  super  partem  laborantem  saepe  in  rugas 
contrahitur  ;  in  nonnullis  colore  plumbeo  induci¬ 
tur. 

Bronchocele  a  quibusdam  auctoribus  inter  tu¬ 
mores  scrofulosos  recensetur ;  nulla  tamen  scro¬ 
fulae  nota,  tumore  glandulae  excepto,  huic  vitio 
adest.  Idem  certe  his  duobus  morbis  simul  la¬ 
boret,  sed  non  idcirco  ab  eodem  origine  prove¬ 
niunt. 

Inter  hunc  morbum  et  quaedam  syphilidis 
symptomata,  interdum  non  multum  discrepat. 
Ossium  longorum  media  in  lue  tumoribus  affi¬ 
ciuntur  ;  extrema,  scrofula.  Glandulae  lympha¬ 
ticae  in  ambabus  saepe  tument,  in  illa  .inguinales 
saepissime,  vix  tamen  nisi  post  naturalium  ulcera, 
gradatim  augent,  et  multo  citius  in  suppuratio¬ 
nem  desinunt.  Hydrargyrus,  remedium  usitatis¬ 
simum  ad  luem  medendam,  omnia  scrofulae  symp¬ 
tomata  graviora  reddit. 

Hic  obiter  notandum  est,  glandulas  lymphati¬ 
cas  circa  collum  pueris  catarrho  correptis,  quam¬ 
quam  sanitate  integerrima  gaudentibus,  interdum 
tumescere.  Non  tamen  dies  ultra  tres  vel  qua- 
tuor  perstant. 

JP r ogn osis.- — Scrofula  nullum  illico  e  medio 

f*  XiSJ  ilii  Ivlil  JLM  r 

tollit,  plurimi  tamen  serius  ocyusve,  ante  aetatem 
provectam,  mortem  obeunt.  Quartus  vel  quintus 
quisque,  his  in  terris,  morbis  scrofulosis  praecipue 
phthisi  pulmonali,  interit.  Si  aeger  annos  pu¬ 
beres  haud  attigerit,  prognosis  melior  est,  nam 
strumae  tunc  temporis  pluribus  et  maribus  et  foe- 
minis  recedunt,  nec  amplius  prodeunt.  At  si 
tussis  sicca,  dolor,  quasi  ab  aliquo  ligante,  in 
quadam  thoracis  parte,  respiratio  difficilis,  pul¬ 
sus  frequens,  rigores,  cum  volis  plantisque  ari¬ 
dis  et  calidis,  haec  symptomata  excipiunt,  phthisis 
pulmonalis  adest,  et  prognosis  est  infaustissi¬ 
ma.  Doctor  Young  dicit,  quartum  quem¬ 
que  a  phthisi  his  in  regionibus  confici.  Secun¬ 
dum  Doctor  Wood ville,  unus  e  quinque.  Si 
mente  teneamus  phthisin  plerisque  a  scrofula 
oriri,  et  multos  hydrocephalo  acuto,  tabe  mesen- 

terica,  hydarthro,  aliisque  hujusmodi  morbis  per¬ 
ire,  haud  absurdum  est  dicere,  quartam  circiter 
partem  omnium,  his  in  regionibus  vitam  degen¬ 
tium,  morbis  scrofulosis  auferri.  Doctor  Alison 
in  praelectionibus  suis  docet,  maximam  partem 
hominum  ante  annum  aetatis  quadragesimum  mor¬ 
bis  chronicis  intereuntium,  ab  aliqua  scrofulae 
specie  mori. 

Causje  Prjedisponentes. — Inter  causas  prae- 
disponentes  praecipua,  ut  plerique  arbitrantur,  est 
labes  haereditaria.  Proles  scrofulosorum  saepis¬ 
sime  afficitur,  sed  certe  fas  est  dubitare  an  sem- 

* 

per  ab  hac  causa  oriatur.  Quae  ratio  est  pro¬ 
gnatos  iisdem  parentibus  idque  scrofulosis,  non 
semper  eodem  modo  affici  ?  Et  cur  hic  struma 
miserrime  detinetur,  ille  iisdem  parentibus  ortus, 
eodem  cultu  habitus,  iisdemque  causis  excitanti¬ 
bus  objectus,  sanitate  omnino  fruitur  ?  In  infan¬ 
tibus  teneris,  et  pro  aetate  debilibus,  causae  quae 
plerumque  nomen  excitantes  audiunt,  diu  adhi¬ 
bitae,  morbum  arcessere  possunt.  Debilitas  for¬ 
tasse  interdum  proclivitatem  dat. 

Causae  Excitantes — hoc  in  coelo  multae  sunt, 
et  diligentiam  summam  nostram  sibi  vindicant, 
nam  medela  ab  bis  evitandis  multum  pendet, 
hoc  modo  morbus  saepe  omnino  praecavendus  est. 

Diaeta  aquosa  et  minus  nutriens,  interdum  in 
culpa  est.  Lac  matris,  natura  jubente,  est  diaeta 
infantibus  optima.  Infante  crescente,  lac  muta¬ 
tiones,  quae  aptum  reddunt  parvulo  id  aetatis  nu¬ 
triendo,  subit.  Hac  de  causa  nutrix  saepe  nocet, 
et  multi  putant  lac  a  justo  longe  diversum  in  plu¬ 
rimis  strumas  excitare.  Lac  bubulum  parvulis 
raro  convenit,  nam  multo  citius  acidum  fit  et  al¬ 
vum  irritat,  aliquando  purgat.  Nimium  cibi 
cujusvis  ingestum,  etiam  si  nutriens  sit,  ventricu¬ 
lum  gravat  et  dyspepsiam  gignit,  unde  saepe  origo 
mali. 

Aer  impurus  ut  in  urbibus,  nosocomiis,  et  ubi¬ 
cumque  magna  vis  hominum  in  unum  convenerit, 
morbum  haud  raro  excitat.  In  hac  etiam  urbe, 
saepius  observavi  quantum  inter  pueros  in  oppido 
medio  vitam  agentes,  et  hos  circa  pomoerium,  dis¬ 
crepat  ;  illi  pallidi,  graciles,  abdomine  fortasse 
excepto,  multa  scrofulae  signa  prae  se  ferunt ;  hi 
plurima  sanitatis  symptomata  exhibent.  Si  ur- 

bium  incolas  cum  rusticis  componeremus,  quan¬ 
tum  nocet  aer  impurus  facile  apparebit. 

Humor  nimius  inter  causas  potentissimas  lo¬ 
cum  tenet.  Dominus  Russell  calidissima  et 
frigidissima  loca  a  scrofula  asque  vacua  esse  dicit, 
et  plures  tentari  in  regionibus,  in  quibus  aer  va¬ 
poribus  frigidis  semper  oneratur,  et  tempestates 
multum  variant.  Inter  gradum  latitudinis  45tum 
vel  50mum,  et  60mum,  late  regnat.  Hos  intra  fines 
aer  quam  maximum  vaporis  continet.  In  regio¬ 
nibus  tropicis  fere  ignota  est ;  etiam  his  in  terris 
per  aestatem  et  autumnum  multo  mitior  fit,  imo 
multis  abscedit  nunquam  reditura.  Exhalatio 
per  cutem,  frigore  et  humore  multum  impeditur ; 
hinc  partim  pendet  alvus  varia,  et  quodammodo 
glandularum  mesentericarum  tumores. 

Vestes  parciores,  utpote  quae  nec  calorem  deti¬ 
nent  nec  frigus  arcent,  morbum  excitare  possunt. 

Exercitatio  minima  inter  causas  excitantes  nu¬ 
meratur.  Ventriculus  functionibus  non  rite  fun¬ 
gitur  sine  corporis  exercitatione.  Musculis  abdo¬ 
minis  vix  motis,  nec  alimentum  concoquitur,  nec 
comprimuntur  venae  ita  ut  sanguis  ad  cor  usque 
facile  ascendat,  nec  bilis  copia  justa  secernitur. 

Hinc  concoctio  mala  et  alvus  pigra,  et  saepe  glan- 

■ 

dulae  mesentericas  tumidae. 

,  II*  J l  i ) .)  Iggx*  iiUulOlU  ol  wJ 

Morbi  alii  praecipue  graviores,  quibusdam  causa 

scrofulae  existunt.  Febres  saepe,  saepius  tamen 

»p  giiiixr  y.  v. 

quaedam  ex  exanthematis,  morbum  gignunt,  ut 
rubeola,  scarlatina,  et  variola  confluens,  rarissime 

hxDJluJ  JL  MJHI  O  JJ15  &  vj  IUJ 

discreta.  A  dentitione  aliquando  oritur. 

,  ■  • .  .  ■  '  .  :  .?  /  5IJ  (O 


Vis  corpori  illata,  ut  ictus,  contusio,  ustio, 

•oflff  1  ■  m  I  - 

multis  proclivibus  morbum  inducit ;  subluxa- 

1  >  £xtiioa  «njim 

tio  saepe  hydarthrum  infert.  Immundities  quo- 

fligOfflijnf-TS  «JJlDuOd  J  J-31II03  (96U O  ^  J9(  si-Jti  i'€n[9'/ 

que  transpirationem  impediendo,  multos  cutis 

6*  1  :  A  nlBI  UlfffI03Sl(T  liM 

morbos  et  strumas  gignit.  Hydrargyrus  ita  ad- 

(Tin  ii  ■■■  npxiij  99« .  onx  as*ic*q|  J9 

hibitus  ut  salivae  fluxum  augeat,  scrofulam  sus- 
citat,  vel  praesentem  exasperat.  Morbus  materia 

1  $ '' ■■■"  '•  *  ■  *  •-«£  '■  ■  XvJJb>  > JK-jl  *  ^  x  ii. aaJ  A 

ex  ulceribus  scrofulosis  derivata  et  subter  cuticu- 

ol)ofnn0)l)oii p  ,113110.00  fit  goboff  3 9in  ssiib/  8919 

lam  inserta  non  gignitur,  ut  experimenta  a  Doc- 

tore  Koutum  instituta  satis  demonstrant.  Doc- 

-sirau  aou  .jijjiflKns  oiBCtoiteT^in 

tor  Cullen  cum  aliis  plerisque  dicit,  non  a  con- 
tagio  oriri,  nam  saepius  vidit  sanos  diu  multum- 
que  cum  scrofulosis  versatos,  vacuos  perstare. 

Ii  •«  iJt  ^  , 

Causae  excitantes  eaedem  non  omnes  eodem 

J‘3  < JiTJJ  j)  OOffjSJ  . 

modo  afficiunt.  Proclivitas  huic  major,  illi  mi- 
nor,  a  quadam  corporis  fabrica  sive  congenita  sive 
ascita  pendere  videtur,  et  quantum  cognoscere 

O*  1  i  '  >  '  '  }  v  *  -  .  >  •  *  *  "  ’<  *  i  *>  ■'  i  *  i  •  t  ‘‘■i  — a  >  V  i»  O"®1  .  'i  k  /■  f 

possum,  nec  ullum  systema,  nec  organon  prae  cae- 

teris  morbus  semper  aggreditur. 

mni»Fudim>  ^noi’/v  r":  annmmn -  iilfc  uLot/i 

Medendi  JRatio. — Vix  ullus  quidem  est  mor¬ 
bus,  adversus  quem  medicamenta  plura  adbibita 
sunt ;  pauci,  ad  quos  medendos  remedia  specialia 
saepius  sunt  data ;  quod  quidem  satis  probat  nul¬ 
lum  medicamentorum  genus,  nec  tractandi  mo¬ 
dum,  contra  eum  saepe  valuisse.  Celsus  haec 
verba  habet,  “  quae,”  scilicet  concreta  strumosa, 
“  vel  praecipue  fatigare  medicos  solent,  quoniam 
et  febres  movent,  nec  unquam  facile  maturescunt, 
et  sive  ferro,  sive  medicamentis  curantur,  ple-* 
rumque  iterum  juxta  cicatrices  resurgunt.”  Spe¬ 
cies  variae  methodos  medendi  quodammodo  va¬ 
rias  sibi  vindicant,  sed  nec  tempus  tantam  enu¬ 
merationem  admittit,  nec  usus  postulat.  Gene¬ 
ralia  tantum  attingam,  in  minoribus  adhibendis 
medici  solertia  et  experientia,  multo  quam  regulae 
melius,  praxin  dirigunt.  Medici  circumforanei 
huic  morbo  tractando  diu  incubuerunt,  et  quidem 
qui  medicinam  rationalem  profitentur,  empyrice 
plerumque  aggrediuntur.  Passim  creditum  est 
Reges  Anglias,  ab  Edvardo  Tertio,  scrofula  la- 

borantes  tactu  sanare  potuisse ;  et  multi,  ut 
Wiseman  docet,  quos  struma  male  habuit,  ad 
hanc  medelam  subeundam,  haud  paucis  fortasse 
numismate  aureo  a  rege  donato  inductis,  confluxere. 
Etiam  nuper,  Anna  regnante,  scrofulosi  monito 
publico  ad  tactum  regium  accipiendum  vocati 
sunt.  Galliae  quoque  Reges,  per  idem  fere  tem¬ 
pus,  virtutem  talem  arrogavere*  Principes  ta¬ 
men  hodierni,  ea  est  morbi  saevitia,  vix  a  corpori¬ 
bus  suia  aycefefpogauntiBisgjdo  unxilniri  oupofiitxf 
Diaeta  levis  et  concoctu  facilis,  quae  nec  ventri¬ 
culum  gravat,  nec  alvum  comprimit,  adhibenda 
*  est.  Lac  maternum  teneris  est  optimum.  Doc- 
tor  Hamilton,  Art.  Obs.  Prof.  mammas  sero- 

JL  JL 

fulosis  admoveri  ad  tertium,  aliquando  ad  quar¬ 
tum  usque  aetatis  annum,  monet.  Caro  sine  arte 
coquinaria  parata,  et  quantitate  modica  sumpta, 
convenit.  Pisces  carnis  albi  satis  alunt,  nec,  ut 
caro  saepe  bovilla,  nimis  stimulant.  Cibaria  e 
tritico,  avena,  oryza,  et  aliis  hujus  generis  fructi¬ 
bus  confecta,  plerisque  sunt  apta,  si  modo  alvum 
laxum  teneant.  Si  cibi  appetentia,  ut  saepe  acci¬ 
dit,  adsit  magna,  fames  mensis  crebris  sed  modi¬ 
cis  compescenda  est,  non  propulsanda,  ne  ventri- 

Stilus  nimis  onustus  gravetur.  Aquam  vel  lactis 
serum  bibat,  nam  vinum,  cerevisia  et  hujusmodi 
alia,  utpote  acidum  gignentia,  morbum  alunt. 

Vestes  quae  calorem  detineant,  et  frigus  ar¬ 
ceant,  adhibere  expedit,  et  saepius  mutare,  nam 
munditie  summa  semper  opus  est.  Cuti  admo¬ 
veatur  pannus  laneus,  qui  quovis  alio  melius  a 
humore  corpus  defendit.  Nuper  mos  fuit  pue¬ 
ros,  vestibus  tenuibus  indutos,  coelo  frigido  hu« 
midoque  multum  objectare,  ut  inde  genus  du¬ 
rum  et  cujusvis  patiens  evaderent,  periculis  ta¬ 
men  compertum  est,  hos  nec  frigus,  nec  laborem, 
nec  militam  melius  tolerare,  quam  qui  probe « 
pro  anni  tempestate  vestiti  sunt.  Huc  acce¬ 
dit,  quod  multi  hoc  modo  culti,  variis  morbis, 
inter  primos  scrofula,  laboraverunt.  Foeminas 


quoque  non  paucas,  vestibus  raris,  quoniam  mos 
ita  jussit,  indutas,  phthisis  pulmonalis  e  medio 

.tfmiiimiig  %mim  *&Hivod  sqo&g  oibo 


Aer  inquinatus  quam  ocyssime  vitandus  est,  et 

B=  ^  *  e»  ij  qv 

ruris  coelum  purum  et  apertum  petendum,  vel  ut 


°  t  -k  &  "Jf  *  * 

plures  jubent,  aeger  aera  a  mari 


nonnulli  tamen  hunc  utilem  esse  negant.  &  Exer¬ 
citare  sub  divo  puro  expedit  ;f  locia  humida  et 

paludosa  fugienda  sunt,  et  quidem,  si  quando  fieri 
potest,  in  terras  calidiores,  coelo  magis  aequabili 
gaudentes,  migrare  prodest. 

Remedia  ad  totum  systema  afficiendum  plu¬ 
rima  sunt,  pauca  tantum  ex  quaque  classe  excer¬ 
pam.  Hic  tamen  notare  licet,  medicamenta  ge¬ 
neralia  primo  exhibenda  esse;  externis,  utpote 
quae  ante  statum  corporis  quodammodo  mutatum 
irrita  jacent,  posthabitis.  Symptomata  primo 
plerumque  sese  efferentia,  scilicet  abdomen  mag¬ 
num,  labium  superius  et  columna  nasi  tumida, 
alvus  varia,  etiamque  glandularum  tumores,  si 
*modo  recentes  sint,  catharticis  mitibus  diu  adhi¬ 
bitis  saepe  cedunt.  Doctor  Hamilton,  in  morbo 
qui  nomen  Marasmus  audit,  et  Abernethy  et 
Carmichael,  in  vitio  tali  cui  nomen  Scrofulae 
imposuerunt,  medela  hoc  genus,  nec  sine  com¬ 
modo  magno,  usi  sunt.  Purgantia  omnigena  usur¬ 
pantur,  his  salina,  illis  resinosa  potiora  videntur, 
multi  submuriatem  hydrargyri,  pauci  hydrargyri 
pilulas  praeponunt.  Cathartica  certe  plurimis 
prosunt,  nec  multum  interesse  videtur  quid  ca¬ 
pias,  modo  alvum  faecibus  purget,  et  quodammodo 
ventriculum  et  intestina  ad  actionem  sanam  sti- 

mulet.  Haec  tamen  ad  alvum  tantum  ducendam, 
non  ad  purgandam,  absorbentibus  interpositis, 
plerumque  adhibentur.  Alcalina  acidum  absor¬ 
bendo,  ventriculum  leniunt,  fortasse  etiam  stimu¬ 
lant,  nam  Abernethy  acida  mineralia  tantun- 
dem  valere  ostendit.  Nec  vero  negandum  est, 
eadem  remedia  quas  dyspepsiae  prosunt,  huic  quo¬ 
que  prodesse.  Alter  enim  ab  altero  quoad  causas 
non  multum  abludit.  Hydrargyrus  a  vi  omni¬ 
bus  nota,  auxilium  haud  parvum  in  tumoribus 
amovendis  pollicetur,  ideoque  saepius  tentatus  est; 
non  solum  vero  spem  fallit,  sed  multis  etiam  nocet, 
ut  quotidie  videre  est,  in  scrofulosis  qui  hydrar- 
gyro  ob  luem  veneream  aliosque  morbos  utuntur, 
multis  quidem  morbum  latentem  suscitat.  Tu¬ 
mores  iodinio ,  propter  vires  in  bronchocele  me¬ 
denda,  amotos  sperare  licet,  etiamsi  non  ita  sit 
efficax  quam  fama  fertur.  Hinc  fortasse  spongiae 
officinalis,  et  ex  parte  quoque  subcarbonatis  sodae, 
virtus.  Aqua  marina  puncta  plurima  tulit;  Rus¬ 
se  l  omni  laude  cumulat,  nec  immerito,  nam 
symptomata  saepe  levat.  Interne  adhibetur  quae 
alvum  solvat  et  cibi  concoctionem  promoveat. 
Corpus  quoque  in  undas  demittitur;  ab  hoc  ta- 


DE  SCROFULA. 


men  cavendum  est,  si  aeger  rigoribus  vel  frigoris 
sensu,  ex  aqua  egressus  corripiatur,  etiamque  si 
vultus  et  manus  vel  ungues  livent.  Altera  ex 
parte,  si  alacris  et  vegetus  et  refectus,  colore  rubi¬ 
cundo  perfusus,  redeat,  semel  fortasse  quotidie 
vel  altero  quoque  die  repetat,  et  nisi  coelum  du¬ 
bium  vel  liyems  instans  aliter  j  usserit,  unum  al- 
terumve  mensem  perstet.  Balneum  calidum  ex 
aqua  marina,  vel  ex  aqua  cum  muriate  sodae  con¬ 
fectum,  pluribus  favet.  Cataplasmata  cum  aqu& 
marini,  vel  panni  in  ea  madefacti,  vel  latex  ipsa, 
tumoribus  prius  applicata  quam  signa  inflamma¬ 
tionis  acriora  sese  ostenderint,  nonnunquam  sol¬ 
vunt.  Nec  tamen  tacendum  est,  scrofulosos  ad 
mare  migrare  ea  anni  tempestate,  qua  calor, 
cum  exercitatione  et  aere  puro  et  diaeta  ordinatd 
conjunctus,  sanitatem  reducere  posset.  Murias 
barytae  a  multis  laudatus  hodie  vix  usurpatur,  et 
certe  non  est  fidendus.  Murias  calcis  illum  eje¬ 
cit,  et  fama  diuturniore  usa  est ;  a  plurimis  qui¬ 
dem  hodie  adhibetur,  tonum  vigoremque  ventri¬ 
culo  et  toti  corpori  dare  videtur,  nihilominus  multi 
medici  celeberrimi  nihili  faciunt.  Multi  aquas 
minerales,  praecipue  salinas  ad  purgandum,  et  cha- 

lybeatas  ad  roborandum,  interdum  sulphurosas 
vel  etiam  puras,  ut  apud  Moffat,  Scarborough, 
Malvern,  Pitcaithly,  petunt.  Simul  cum  aquis 
purgantibus,  quaedam  ferri  praeparata  a  nonnullis 
adhibentur.  Fortasse  melius  est  ferrum  seorsum 
porrigere,  nam  hoc  modo  non  e  corpore  eluitur. 
Subcarbonas  ferri,  tinctura  muriatis  ferri,  et  murias 
ammoniae  et  ferri,  inter  optima  sunt.  Cinchonae 
pulvis,  vel  potius  decoctum,  usurpatur :  Doctor 
Fordyce  et  Doctor  Fothergill  multum  lau¬ 
daverunt,  ventriculo  tamen  languido  non  aeque  ac 
ferrum  convenit.  Conium  a  Doctore  Stoerk 
supra  modum  celebratur  ;  hi  tamen  culpant,  illi 
laudant.  Tussilago  a  Cullen  adhibita  fuit. 
Narcotica  alia  multa  et  tonica  restant  tractanda; 
sed  quoniam  rarissime  exhibentur,  praetereunda 
puto. 

Externa  ad  tumores  discutiendos  interdum  pro¬ 
sunt  ;  mature  admotis  opus  est.  Aqua  acetatis 
plumbi,  solutio  sulphatis  zinci,  aqua  acetatis  am¬ 
moniae,  oleum  eamphoratum  et  ammoniatum,  va¬ 
ria  ex  hydrargyro  unguenta,  conii  maculati  cata¬ 
plasma,  et  scintillae  vel  aura  electrica,  suppetunt. 
Unguentum  meloes  vesicatorii  apprime  utile  est 

in  hydarthri  medela,  saepius  repetitum  vel  cum 
sabini  unguento  ;  unguentum  tartratis  antimonii 
artubus  ab  hac  causa  tumidis  multum  prodest ; 
sin  pars  affecta  supramodum  doleat,  vel  rubeat, 
admoveantur  hirudines  ;  vena  secta  interdum  opus 
est ;  regimen  antiphlogisticum  talibus  prodest. 
Est  ubi  calida  vice  frigidorum  applicanda  sunt. 
Frictio  vasa  absorbentia  excitare  solet ;  artubus 
scrofula  laborantibus  commodum  ferat.  Si  ad 
suppurationem  pervenerit  lanceola  utenda  est, 
caustica  raro  aeque  prosunt ;  si  pus  sua  sponte  ef¬ 
fluat,  cicatrix  tandem  magna  et  turpis  inducitur. 

In  morbo  praecavendo  causas  excitantes,  de  qui¬ 
bus  supra  dictum  est,  vitare  expedit.  Setacea  et 

.. 

fonticuli  malum  a  nonnullis  arcerent. 

